Fase 2-beurtkrag skop vroeër in(Argieffoto: Tracey Adams/ANA) Eskom het fase 2-beurtkrag Maandag reeds om 18:00 in werking gestel. Dit nadat die kragvoorsiener aanvanklik afgekondig het dat beurtkrag Maandag- en Dinsdagaand om 21:00 in werking sou tree. Eskom sê egter nou hy is genoop om beurtkrag drie uur vroeër in werking te stel nadat sy Kusile-eenheid 1 en Matimba-eenheid 5 uitgeskop en 1 300 MW uit die netwerk gehaal het. Maroela Media het vroeër berig beurtkrag geld weer sedert die naweek nadat die een na die ander opwekkingseenhede uitgeskop het. Fase 2-beurtkrag sal steeds tot Dinsdagoggend omstreeks 05:00 geld waarna dit Dinsdagaand weer om 21:00 in werking sal tree. #Stage2 #loadshedding will be implemented now at 18:00, instead of at 21:00 as previously communicated. Unit 1 of Kusile & Matimba Unit 5 tripped, taking 1300MW of the grid. Loadshedding will continue as previously communicated. An update will be issued should the need arise — Eskom Hld SOC Ltd (@Eskom_SA) October 25, 2021